text: Pigejagten fortsætter
  30 marts 2014 kl. 14.03
  Pigebladet Vi Unge fortsatte søndag jagten på årets forsidepige.
  Flere hundrede piger i målgruppen mellem 12 og 18 år var mødt op i Kolding Storcenter for at blive fotograferet til konkurrencen, som 4.500 piger fra hele landet har meldt sig til.
  Blandt dem er Nanna Lykke Nielsen, Brørup:
  - Det vil betyde meget for mig, hvis jeg kommer på forsiden, siger Nann Lykke Nielsen, der godt kunne tænke sig at blive model.
  Vinderen af Covergirl 2014 kåres ved en finalefest 23. maj.
  